PATVIRTINTA

Lietuvos liaudies kultūros centro

direktoriaus 2015 m. vasario 27 d.

įsakymu Nr.V-17

NAUJŲ KŪRINIŲ LIETUVIŲ LIAUDIES INSTRUMENTŲ ANSAMBLIAMS (VIENARŪŠIAMS IR MIŠRIEMS), ORKESTRAMS AR ORKESTRAMS SU CHORU KONKURSO NUOSTATAI

**I. BENDROSIOS NUOSTATOS**

1. Naujų kūrinių lietuvių liaudies instrumentų ansambliams (vienarūšiams ir mišriems), orkestrams ar orkestrams su choru konkurso nuostatai reglamentuoja konkurso tikslus, kūrinių kategorijas, pateikimą, kūrinių vertinimą bei premijavimą.

**II. KONKURSO TIKSLAI**

1. Siekdamas skatinti naujų kūrinių lietuvių liaudies instrumentams kūrimą, Lietuvos liaudies kultūros centras skelbia 2013–2015 metais sukurtų, nepublikuotų ir neatliktų kūrinių lietuvių liaudies instrumentų ansambliams (vienarūšiams ir mišriems), orkestrams, orkestrams su choru konkursą.

**III *.*KŪRINIŲ KATEGORIJOS**

1. Konkursui pateikiami kūriniai skirstomi į 3 kategorijas:
   1. A kategorija – kūriniai kanklių ansambliams, skirti Dainų šventės Kanklių koncertui ar kitoms panašaus pobūdžio kultūros renginių programoms. Pageidautina, kad teikiami kūriniai remtųsi liaudiškos muzikos ypatumais, tautinio muzikavimo tradicijomis.
   2. B kategorija – vokaliniai (išplėtotos ar harmonizuotos lietuvių liaudies dainos mišriems, vaikų arba moterų chorams su arba be solisto (-ų), pritariant liaudies instrumentų orkestrams arba ansambliams ir / ar liaudiškos muzikos kapeloms) bei instrumentiniai kūriniai (originalūs ar aranžuoti) liaudies instrumentų orkestrams;
   3. C kategorija – kūriniai skudučių ansambliams (6 skudučių partijos), skirti tradiciniam skudučių ansamblių festivaliui „Dudutis“ ar kitoms panašaus pobudžio kultūros renginių programoms.

**IV. KŪRINIŲ PATEIKIMAS**

1. Kūriniai turi būti pateikti iki 2015 m. gegužės 20 d. konkurso koordinatorei Lietuvos liaudies kultūros centro Choreografijos poskyrio specialistei Jolantai Kisielytei-Sadauskienei el. paštu j.kisielyte@llkc.lt arba adresu Lietuvos liaudies kultūros centras, Barboros Radvilaitės g. 8, 01124 Vilnius.
2. Kūrinių partitūra (ne klavyras), atskirų instrumentų partijos, dainų tekstai pateikiami įrašyti į skaitmeninę laikmeną (CD arba DVD) *PDF* formatu. Ant laikmenos turi būti nurodyti muzikos ir teksto autorių vardai, pavardės, kontaktiniai duomenys ir, jei tekstas publikuotas, leidinio bibliografinė nuoroda. Pageidautina pridėti *MP3* formato kūrinio įrašą.
3. Autoriui pageidaujant, jo paraiška gali būti anoniminė, t.y. pažymėta slapyvardžiu, pagal kurį autoriaus asmenybė (autoriaus vardas ir pavardė kartu su slapyvardžiu) pateikiami užklijuotame ir į paraiškos pagrindinį voką įdėtame papildomame voke, kurį komisija atplėš tik jau priėmusi sprendimą dėl kūrinių vertinimo. Teikdami konkursui kelis kūrinius, autoriai jiems gali parinkti skirtingus slapyvardžius
4. Pateikdami konkursui kūrinį (-ius) autoriai sutinka, kad premijuotus kūrinius LLKC išleistų ir kitais būdais platintų Lietuvos teritorijoje ir už jos ribų be įsipareigojimų autoriams.

**V. KŪRINIŲ VERTINIMAS, PREMIJAVIMAS**

1. Kūrinius vertins konkurso rengėjų sudaryta komisija, kurioje negali dalyvauti konkursui sukurtų kūrinių autoriai. Komisijos sprendimas, priimamas balsų dauguma, yra galutinis ir neskundžiamas.
2. Kiekvienai kūrinių grupei skiriamos trys premijos:
   1. A kategorija: I premija – 500 €, II premija – 400€, III premija – 300 €;
   2. B kategorija: I premija – 600 €, II premija – 500 €, III premija – 350€;
   3. C kategorija: I premija – 300 €, II premija – 250 €, II premija – 200 €.
3. Pirma, antra, trečia premija gali būti premijuojami keli kiekvienos grupės kūriniai, tačiau komisijai neradus tinkamo pretendento, viena iš premijų išvis gali būti neskiriama.

**VI. BAIGIAMOSIOS NUOSTATOS**

1. Su konkursu susijusi informacija skelbiama Lietuvos liaudies kultūros centro interneto svetainėje www.llkc.lt.